stanford-oval/wikipedia huggingface dataset:
רשימת הפצות לינוקס
הפצות מבוססות Red Hat ו־openSUSE (חבילות rpm) > הפצות מבוססות CentOS/RHEL

| שם הפצה | תיאור |
| --- | --- |
Asianux (איז'נקס): הפצה של לינוקס שפותחה בשיתוף פעולה עם חברות רבות מהמזרח. התמקדה בתמיכה סינית, יפנית וקוריאנית.
ClearOS (קליר): שרת לעסקים קטנים. מכיל עשרות אפליקציות, שרת רשת, ממשקי ניהול ועוד.
Fermi Linux LTS (פרמי): הפצות אשר נוצרו עבור פרמילאב. נמצאות בשימוש במרכז המחקר.
Miracle Linux (מירקל): הפצה אשר פותחה על ידי ספק התוכנה היפני Miracle Linux Co., Ltd כשרת מאובטח עם ביצועים גבוהים.
Oracle Linux (אורקל): הפצה אשר נתמכת על ידי אורקל ומשמשת גם את שירותי הענן של החברה.
Red Flag Linux (דגל אדום): הפצת לינוקס אשר פותחה בסין ומותאמת במיוחד לשוק הסיני. מבוססת על Asianux.
Rocks Cluster Distribution (חלוקת אשכול הסלעים): הפצה לינוקס המיועדת לאשכול מחשבי על.
Scientific Linux (לינוקס מדעי): הפצת לינוקס שהופקה בשיתוף פעולה על ידי מעבדת המאיץ הלאומי של פרמי והארגון האירופי למחקר גרעיני (CERN).
SME Server (שרת SME): הפצה עבור שרתים, המבוססת על CentOS. מיועדת לעסקים קטנים ובינוניים.
הפצות מבוססות Red Hat ו־openSUSE (חבילות rpm) > הפצות מבוססות Fedora

פדורה היא הפצה הנתמכת על ידי הקהילה. מטרתה היא לספק את התוכנה העדכנית ביותר תוך שמירה על מערכת תוכנה חופשית לחלוטין.
| שם הפצה | תיאור |
| --- | --- |
Aurora SPARC Linux (אורורה ספארק): הפצה לארכיטקטורת SPARC של Sun.
Berry Linux (ברי לינוקס): הפצה פשוטה עם דגש על עיצוב ונוחות המספקת תמיכה ביפנית ובאנגלית.
BLAG Linux and GNU (בלאג): הפצה המוכרת כתוכנה חופשית אשר משלימה חיסורים אשר קיימים בפדורה בגרפיקה, מערך היישומים וחבילות שונות.
EnGarde Secure Linux (אנדרג'): הפצת לינוקס מאובטחת מכוונת שרת.
Fuduntu (פודונטו): הפצת לינוקס לשימוש כללי שנועדה לשלב פדורה ואובונטו (ומכאן שמה).
Hanthana (האנתנה): נועדה לספק את צורכיהם של משתמשי מחשבים בסרי לנקה שאינם יכולים לגשת לאינטרנט לעיתים קרובות, עם יישומים מבוקשים רבים מובנים.
K12LTSP: נוצרה כפרויקט חינוכי. מגיעה עם תמיכה בשרת LTSP (שרת Automatic translation המאפשר לאנשים רבים להשתמש בו זמנית באותו מחשב).
Korora (קורורה): תחילה כוונה להתקנה קלה של מערכת ג'נטו באמצעות סקריפטים במקום בתצורה ידנית. החל מ-2010 על פדורה.
Linpus Linux (לינפוס): הפצה המיועדת בעיקר לשוק האסייתי, עם תמיכה מלאה בשפה הסינית ובשפה היפנית.
Linux XP: הפצת תוכנות שיתוף מבוססת פדורה המיועדת לחקות את סביבת החלונות באמצעות GNOME.
Moblin (מובלין): הפצה אשר נבנתה סביב מעבד Intel Atom עבור מכשירי moblin. הוחלפה על ידי Meego כאשר אינטל ונוקיה שילבו פעילות.
MeeGo (מי-גו): הפצה אשר נבנתה על ידי אינטל ונוקיה. נועדה לטלפונים ניידים (בעיקר נוקיה N9) וטאבלטים והתבססה על Moblin יחד עם Maemo.
MythDora (מיתס-דורה): הפצת לינוקס להגדרה קלה של תוכנת ה-MythTV PVR על בסיס פדורה.
Network Security Toolkit: USB / DVD עם כלי אבטחה ורשתות לביצוע משימות אבחון וניטור שגרתיות ברשת.
Qubes OS (קיובס): הפצה המתמקדת ביצירת סביבה מאובטחת בעזרת אזור חסין.
Russian Fedora Remix (פדורה-רמיקס): הפצה של פדורה המותאמת לשוק הרוסי. פעילותה הופסקה ב-2019.
Sugar-on-a-Stick Linux (סוכר על מקל): מערכת הפעלה שפותחה במקור עבור פרויקט מחשב לכל ילד, וכיום מיועדת ללמידה אינטראקטיבית עבור ילדים.
Trustix (טראסטקס): הפצה לינוקס לשרתים המתמקדת באבטחה ויציבות.
Yellow Dog Linux (כלב צהוב): הפצת לינוקס אשר פותחה עבור מחשבים עתירי ביצועים. פעילותה הופסקה ב-2012.
הפצות מבוססות Red Hat ו־openSUSE (חבילות rpm) > הפצות מבוססות מנדריבה

| שם הפצה | תיאור |
| --- | --- |
Mageia (מגאיה): הפצת לינוקס קהילתית.
PCLinuxOS: הפצה המבוססת במקור על Mandriva 9.2 הנותנת דגש בתמיכה במכשירים היקפיים רבים.
OpenMandriva (אופן-מנדריבה): המהדורה האחרונה של Mandriva הייתה באוגוסט 2011. לאחר הפסקת פעילותה, רוב מפתחי Mandriva פנו ל-Mageia. בהמשך, שאר המפתחים חברו לחברי הקהילה והקימו את OpenMandriva, המשך של mandriva.
ROSA Linux (רוזה): הפצה רוסית זמינה בשלוש מהדורות שונות: ROSA Desktop Fresh, ROSA Enterprise Desktop ו-ROSA Enterprise Linux Server, כאשר שתי האחרונות מכוונות למשתמשים מסחריים. המהדורות השולחניות שלה כוללות תוכנות קנייניות כמו נגן פלאש של אדובי, קודק, ו־סטים.
הפצות מבוססות Red Hat ו־openSUSE (חבילות rpm) > הפצות מבוססות openSUSE

| שם הפצה | תיאור |
| --- | --- |
SUSE Linux Enterprise Desktop (סוזה אנטרפרייז): הפצת לינוקס המסופקת על ידי SUSE ומכוונת לשוק הארגוני.
SUSE Linux Enterprise Server (סוזה אנטרפרייז לשרתים): הפצת לינוקס מכוונת שרת המסופקת על ידי SUSE ומכוונת לשוק העסקי.
EnGarde Secure Linux (אנגרד מאובטח): הפצת לינוקס עבור שרתים בלבד הנותנת דגש על אבטחה וניהול פשוט.
SUSE Studio (סוזה סטודיו): SUSE Studio הוא כלי ליצירת תוכנית לינוקס מקוונת. פעילותו הופסקה ב-2018.
GeckoLinux (גקו): התקן להתקנת Live-USB / DVD לא מקוון, מהדורות עם סביבת שולחן עבודה אחרת. יש תוכניות המותקנות בהתקנים מראש כמו מנהלי התקנים קנייניים ויש מהדורות סטטיות ומתגלגלות.
הפצות מבוססות סלאקוור

סלאקוור היא הפצה בעלת יכולת רחבה מאוד של התאמה אישית. ישנן מעט מאוד תוכנות הגדרה ספציפיות לסלאקוור ולכן ישנו מיעוט באשפי הגדרה גרפים, ועל כן יש להשקיע מאמצים וזמן על מנת ללמוד את המערכת, מה שהופך אותה להפצה למשתמשים מתקדמים. לעומת זאת, תומכיה של סלאקוור טוענים כי היא בעלת שקיפות, גמישות ותהליך הלמידה מקנה ניסיון רב.
| שם ההפצה | תיאור |
| --- | --- |
Absolute Linux: הפצה קלת משקל המבוססת על סלאקוור.
Austrumi Linux: הפצת LiveCD
Freenix: הפצה שמוגדרת "חופשית לחלוטין" (libre), מיועדת למערכות בעלות ארכיטקטורת x86-64.
Frugalware Linux: הפצת לינוקס שמיועדת למשתמשים מנוסים יחסית בעבודה עם ממשק שורת הפקודה. בעוד שגרסאות מוקדמות התבססו על סלאקוור, כיום היא מוגדרת כהפצה עצמאית.
HostGIS: הפצה מקצועית שמיועדת בעיקר לאיסוף מידע גאוגרפי.
KateOS: הפצה שולחנית שהייתה מיועדת למשתמשים מנוסים. השתמשה בסביבת Xfce כברירת מחדל. פיתוחה הופסק.
MuLinux: הפצה שיכולה לרוץ מכונן תקליטונים ומיועדת למחשבים ישנים במיוחד (אינטל 386-פנטיום פרו)
NimbleX: הפצה רומנית שניתנת להתאמה אישית אפילו דרך אתר האינטרנט שלה. לא התעדכנה מאז 2008.
Platypux: הפצת לינוקס שמיועדת לדוברי צרפתית.
Salix OS: התחילה כפיצול של הפצה מוקדמת יותר בשם Zenwalk, כיום מתפקדת כהפצה עצמאית.
Sentry Firewall: הפצה שמיועדת לבדיקות אבטחה, ויכולה לשמש גם כחומת אש.
simpleLinux: הפצה שמשתמשת באלגוריתם הדחיסה LZMA לצורך דחיסת יישומים.
Slackintosh: פורט לא רשמי של סלאקוור עבור מעבדי PowerPC ששימשו את דגמי מקינטוש הישנים יותר.
Slamd64: פורט לא רשמי של סלאקוור עבור מעבדי x86-64.
Slax: הפצת LiveCD שמיועדת לשימוש כללי.
SuperGamer: הפצת LiveDVD שמיועדת בעיקר למשחקים.
Topologilinux: הפצה שניתנת להרצה גם מעל מערכת Windows קיימת, וכמעט ואינה דורשת שינוי בדיסק הקשיח לצורך התקנה ושימוש.
VectorLinux: הפצה שנועדה להיות קלה ללמידה ולשימוש (ביחס לסלאקוור בפרט ובאופן כללי ביחס ללינוקס), מיועדת גם עבור חומרה ישנה יחסית.
WinLinux: הפצת לינוקס שנועדה לרוץ על מערכת קבצים FAT32.
Wolvix: הפצה שולחנית שהייתה מיועדת לשימוש ביתי. לא זמינה כיום.
Zenwalk: במקור, הפצה זו פותחה כגרסה מינימלית של סלאקוור, אך יותר מאוחר התפתחה לפרויקט עצמאי. עם זאת, עדיין קיימת תאימות למערכת סלאקוור המקורית.
ZipSlack: גרסה ניידת וקלת משקל של סלאקוור.
הפצות מבוססות סלאקוור > הפצות מבוססות Slax

| שם ההפצה | תיאור |
| --- | --- |
DAVIX: הפצת LiveCD שמיועדת לעיבוד נתונים והצגתם.
DNALinux: הפצת לינוקס מקצועית שמיועדת בעיקרה לשימושי ביואינפורמטיקה.
Porteus: הפצה ניידת וקלת משקל שיכולה לרוץ גם מעל כונן USB או דיסק.
הפצות מבוססות Arch Linux (מנהל חבילות pacman)

Arch Linux היא הפצת לינוקס קהילתית, עצמאית המתבססת על מודל הפצה מתגלגל. הפילוסופיה מאחורי ההפצה היא KISS, כלומר, חתירה לפשטות מרבית, תוך שמירה עד כמה שאפשר על קוד המקור כפי שהוא, ללא טלאים שאינם הכרחיים. ארצ' משתמשת במערכת ניהול חבילות בינאריות קלה לשימוש בשם pacman, שמעוצבת להיות קלה, פשוטה ומהירה מאוד. Arch נחשבת להפצה המיועדת למשתמשים מתקדמים, התקנת בסיס המערכת מתבצעת בעזרת ממשק שורת הפקודה והמשתמש יכול לבחור איזה חבילות ייכללו כולל מנהלי חלונות או סביבות שולחן עבודה.
| שם ההפצה | תיאור |
| --- | --- |
ArchBang: נחשבת להפצה קלה וחסכונית במשאבים ומיועדת למחשבים בעלי חומרה חלשה. בעלת ממשק התקנה גרפי.
Artix Linux: הפצה המבוססת על Arch בה מערכת ה-init היא OpenRC, Runit או s6 במקום ה-systemd המקובל ביוניקס וברוב הפצות הלינוקס.
ArchLabs: מגיעה עם תוכנת התקנה מותאמת אישית ומציעה מגוון סביבות שולחן עבודה.
Chakra Linux: משתמשת ב-KDE כסביבת שולחן עבודה.
EndeavourOS: ממשיכת דרכה של הפצה קודמת בשם Antergos, שהייתה בין ההפצות הפופולריות ביותר מבין אלו שהתבססו על ארצ' ופיתוחה הופסק ב-2019.
Frugalware Linux: הפצה שדומה מבחינת אופן העבודה איתה לסלאקוור, ומשתמשת בגרסאות מותאמות אישית של מנהל החבילות pacman.
Hyperbola GNU/Linux-libre: הפצה שמתבססת על ארצ' ועל דביאן, מגדירה את עצמה כחופשית לחלוטין (libre), כאשר הכוונה היא שהיא אינה מכילה דרייברים קנייניים. בדומה לדביאן, ההפצה משתמשת במודל של תמיכה ארוכת-טווח.
LinHES: הפצה שמיועדת בעיקר למכשירי מדיה סלוניים (HTPC)
Manjaro: הפצה שמבוססת כמעט כולה על ארצ' ונועדה לפשט את השימוש במערכת. מציעה מגוון שולחנות עבודה, ותמיכה לא רשמית גם במנהלי חלונות "לא שגרתיים" כמו i3 או bspwm.
Parabola GNU/Linux-libre: מגדירה את עצמה כחופשית לחלוטין (libre), בשונה מ-Hyperbola היא גם מיועדת לרוץ על מעבדי ARM.
הפצות מבוססות ג'נטו (מנהל חבילות Portage)

ג'נטו לינוקס היא הפצה שעוצבה לספק רמה גבוהה של התאמה למגוון סוגי חומרה, ועדכוני תוכנה שוטפים. בשעת ההתקנה, חבילות המערכת, כולל רכיבי בסיס דוגמת ליבה, מסופקות כקוד-מקור ועל המשתמש לקמפל את החבילות בהן ירצה להשתמש, ולכן היא נחשבת להפצה המיועדת למשתמשים מתקדמים. ההפצה ונגזרותיה משתמשות במנהל חבילות בשם Portage שפותח על ידי דניאל רובינס, מפתח המערכת, אך יכולה גם להשתמש במנהלי חבילות אחרים.
| שם ההפצה | תיאור |
| --- | --- |
Calculate Linux: משפחת הפצות לינוקס שמיועדת למשתמשים ארגוניים.
Chrome OS ו-Chromium OS: הפצה מבית גוגל שנועדה לשיווק עם מחשבים ניידים, טאבלטים והתקנים פרי פיתוחה של גוגל. עוצבה כהפצה מבוססת-אינטרנט, כאשר את כל התוכנות הדרושות ניתן, לטענת גוגל, להריץ דרך הדפדפן Google Chrome המשווק עם ההפצה. Chromium OS היא אותה ההפצה רק ללא מרכיבים קנייניים כלל, ובהתאם לכך, היא משווקת עם הדפדפן Google Chromium.
Container Linux: הפצה פרי פיתוחה של Red Hat שמיועדת לסביבות מבוזרות.
Gentoox: הפצה שמיועדת לרוץ על קונסולות Xbox.
Knopperdisk: הפצה שמיועדת לרוץ מתוך כונני USB ניידים.
Pentoo: הפצה המיועדת לבדיקות חדירה ופגיעויות ולבדיקות אבטחת רשתות.
Sabayon Linux: הפצה איטלקית שמאפשרת למשתמש לבחור מתוך מגוון של תוכנות מוכנות לשימוש ומערכת הפעלה מוגדרת מראש, כדי להקל על השימוש בה.
SystemRescueCD: גרסה של ג'נטו שמיועדת לשימוש כדיסק הצלה עבור מחשבים שמערכת ההפעלה שלהם חדלה לתפקד.
Tin Hat Linux: גרסה של ג'נטו שמיועדת לצורכי אבטחה ופרטיות.
Ututo: הפצה ארגנטינאית שתוכננה עבור פשטות שימוש.
אחרות

| שם ההפצה | תיאור |
| --- | --- |
LFS (Linux from Scratch): ספר הזמין באינטרנט ומדריך את המשתמש כיצד לכתוב הפצת לינוקס בעצמו, כולל כתיבת רכיבי גנו בסיסיים.
Lunar Linux: הפצה שמבוססת על LFS ובה כל החבילות זמינות כקוד מקור, והמשתמש יכול לשנות את קוד המקור שלהן לפני שהוא מקמפל ומשתמש בהן.
Guix System: הפצה שכוללת את מנהל החבילות GNU Guix.
הערות שוליים

↑  Our Most Advanced Penetration Testing Distribution, Ever., www.kali.org (באנגלית)
↑  Distribution Release: Parsix GNU/Linux 8.15 (DistroWatch.com News), distrowatch.com
↑  Abhishek Prakash, Parsix GNU/Linux Announces Its Discontinuation - It's FOSS, https://itsfoss.com/ (באנגלית)
↑  PureOS, www.pureos.net
↑  АО «НПО РусБИТех», Astra Linux® Special Edition, Astra Linux (ברוסית)(הקישור אינו פעיל)
↑  Ubuntu Server - for scale out workloads, Ubuntu (באנגלית)
↑  About – Ubuntu Studio (באנגלית)
↑  About, Clear Linux* Project (באנגלית)
↑  Vine Linux - Project Vine, vinelinux.org
↑  About Asianux | www.asianux.com, www.asianux.com
↑  ClearOS – OS for your Server, Network, and Gateway Systems, www.clearos.com
↑  About | Scientific Linux (באנגלית)
↑  DistroWatch.com: Miracle Linux, distrowatch.com
↑  DistroWatch.com: Oracle Linux, distrowatch.com
↑  Rocksclusters website, www.rocksclusters.org
↑  Scientific Linux (באנגלית)
↑  SME Server, wiki.contribs.org
↑  DistroWatch.com: Aurora SPARC Linux, distrowatch.com
↑  Berry Linux - Fast, Simple Linux, berry-lab.net
↑  Blag Linux and GNU – ArchiveOS (באנגלית)
1 2  DistroWatch.com: EnGarde Secure Linux, distrowatch.com
↑  Fuduntu – ArchiveOS (באנגלית)
↑  Hanthana Linux » Home, hanthana.org
↑  HowTos/DisklessClients/K12LTSP - CentOS Wiki, wiki.centos.org
↑  DistroWatch.com: Korora Project, distrowatch.com
↑  DistroWatch.com: Moblin, distrowatch.com
↑  DistroWatch.com: MythDora, distrowatch.com
↑  OSS CyberSecurity: Black Ice, CyberPunk (באנגלית)
↑  Russian Fedora | Russian Fedora, ru.fedoracommunity.org
↑  Sugar Labs, Sugar Labs (באנגלית)
↑  DistroWatch.com: Trustix Secure Linux, distrowatch.com
↑  About Mageia, www.mageia.org
↑  DistroWatch.com: PCLinuxOS, distrowatch.com
↑  OpenMandriva Association, OpenMandriva - Voici Lx 4... la meilleure jusqu'à ce qu'OpenMandriva fasse mieux, OpenMandriva
↑  DistroWatch.com: ROSA, distrowatch.com
↑  Linux Enterprise Desktop: Interoperability in Mixed IT Environment | SUSE, www.suse.com (באנגלית)
↑  Linux Enterprise Server: A Multimodal OS for Linux Servers | SUSE, www.suse.com (באנגלית)
↑  Andreas Jaeger, SUSE Studio online + Open Build Service = SUSE Studio Express, SUSE Communities, ‏2017-09-22 (באנגלית)
↑  Ambarish Kumar, GeckoLinux Review: A Hassle-Free openSUSE Spin, https://itsfoss.com/ (באנגלית)
↑  DistroWatch.com: GeckoLinux, distrowatch.com
"עץ המשפחה" של דביאן גנו/לינוקס. ניתן לראות בעץ זה את כל מערכות ההפעלה שנגזרו מדביאן המקורית.
עץ המשפחה של אובונטו
"עץ המשפחה" של Red Hat
"עץ המשפחה" של פדורה
עץ המשפחה של סלאקוור
עץ המשפחה של ג'נטו לינוקס
שפמנון מצוי

| שפמנון מצוי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: שפמנונאים
משפחה:: שפמנוניים
סוג:: שפמנון
מין:: שפמנון מצוי
שם מדעי
 Clarias gariepinus ‏ברצ'ל, 1822
תחום תפוצה


שפמנונים בעין אפק.
השפמנון המצוי (שם מדעי: Clarias gariepinus) הוא מין השייך למשפחת השפמנוניים, כינויו בישראל הוא "ברבוט". השפמנון המצוי הוא הדג הגדול ביותר בקרב דגת ישראל.
מאפיינים

השפמנון המצוי נפוץ בחלקים נרחבים של יבשת אפריקה והמזרח התיכון, בישראל נפוץ השפמנון המצוי במערכת הירדן, באגם הכנרת ובנחלי החוף (כגון: נחל התנינים, נחל הירקון והחולה). השפמנון המצוי עשוי להמצא בנחלים ובאגמים בהם זרימת המים איטית, וכן במקורות מים עכורים, רדודים וחמימים, בהם ריכוז החמצן המומס במים נמוך למדי, לרוב בקרקעית מקור המים.
השפמנון המצוי מתאפיין במערך בן 8 בינים המצויים בקדמת פיו (4 בינים בכל צד). בינים אלו מסייעים לשפמנון המצוי להתמצא במקורות מים עכורים (עד כדי בוץ) וכן לאתר את מזונו. צבע גופו של השפמנון אפור כהה, ואורך גופו עשוי להגיע לכ-2.5 מטר, בשל כך נחשב דג זה כדג הגדול בקרב דגת ישראל. משקלו המרבי של השפמנון המצוי הוא 150קילוגרם, ראשו משוטח ונוטה מטה, פיו גדול ביחס לממדי גופו. עור השפמנון המצוי נטול קשקשים.
השפמנון המצוי הוא "אוכל-כול" וניזון.  ממגוון מזונות ובניהם: דגים קטנים, דו-חיים, חסרי חוליות (כגון רכיכות ופרוקי-רגליים, בהם סרטנים) ועופות קטנים הטובלים במים. לשם איתור המזון, נעזר הדג במערך ביניו המאפשרים לו לחוש במזונו במים עכורים.
הנשימה של השפמנון יוצאת דופן.
סביבת המחיה של השפמנון המצוי לרוב דלת חמצן (מים עכורים וחמימים שזרימתם איטית), בשל כך מצויד חלקו העליון של לוע השפמנון המצוי ב"חדר נשימה", בו מצויות בליטות הקרויות "עץ נשימה". בליטות אלו מאפשרות לשפמנון לבלוע אוויר אטמוספירי (מחוץ למים), ובכך להעשיר את ריכוז החמצן בדמו. למעשה, כ-60% מצריכת החמצן של השפמנון המצוי נעשית באמצעות בליעת אוויר, כאשר יתר צריכת החמצן נעשית באמצעות זימים, המאפשרים לו לקלוט חמצן שמומס במים.
דג השפמנון המצוי אינו כשר לאכילה על פי ההלכה, בגלל היותו נטול קשקשים, שהם אחד מסימני הכשרות של דגים.
לקריאה נוספת

איתן אביטל, החולייתנים, האוניברסיטה הפתוחה, 2005
הערות שוליים

↑  שפמנון מצוי באתר הרשימה האדומה של IUCN
| --- | --- |
בקרת זהויות :  NLI: 987007283792105171  LNB: 000348915  NKC: ph436692
שנטל יאנזן

| --- | --- |

 לידה:  15 בפברואר 1979 (בת 45) טייחלן, הולנד 
 מדינה:  ממלכת ארצות השפלה 
 תקופת הפעילות:  מ-2002
 פרסים והוקרה:  Zilveren Televizier-Ster (female presenter) (2014, 2015) 
 פרופיל ב-IMDb
 
שנטל יאנזן (בהולנדית: Chantal Janzen; נולדה ב-15 בפברואר 1979) היא שחקנית, זמרת ומנחת טלוויזיה הולנדית.
ביוגרפיה

יאנזן נולדה בעיר טייחלן (Tegelen) הסמוכה לפנלו.
היא בוגרת אוניברסיטת אמסטרדם לאומנויות (Amsterdamse Hogeschool voor de Kunsten) שם למדה משחק ומוזיקה.
ב-2014 נישאה ולה שני ילדים.
משחק

ב-2002 שיחקה בסרט הנעורים "Volle maan" ("ירח מלא"), שהפך לשובר קופות.
ב-2004 שיחקה בסרט הפשע "De Dominee", המבוסס על סיפורו האמיתי של סוחר סמים שהתפרסם בהולנד.
ב-2005 גילמה שחקנית פורנו סקנדינבית בסרט "הג'יגולו מת מצחוק 2".
ב-2007 דיבבה את ג'יזל הנסיכה בדיבוב ההולנדי של הסרט "מכושפת" ואת שלגיה בדיבוב של "שרק השלישי". בשנה זו גם שיחקה בסרט הקומדיה הרומנטית "Alles is Liefde", לצד קאריס ואן האוטן.
ב-2009 הופיעה בסרט "De Hel van '63" העוסק במסע 11 הערים.
היא הופיעה במספר מחזות זמר, בהם "טרזן" ו"היפה והחיה".
טלוויזיה

ב-2006 הנחתה את "Idols", הגרסה ההולנדית של אמריקן איידול.
מ-2013 היא שופטת ב-"Got Talent" ההולנדית.
מ-2014 ועד 2016 היא הנחתה בגרמניה את התוכנית "The Voice Kids".
ב-4 בדצמבר 2019 הוכרז כי יאנזן תנחה את אירוויזיון 2020, ביחד עם אדסיליה רומבלי ויאן סמיט. לאחר ביטול האירוע בשל מגפת הקורונה, הנחתה את האירוע החלופי אירוויזיון: Europe Shine a Light.
ב-22 במאי 2021 הנחתה את אירוויזיון 2021, ביחד עם אדסיליה רומבלי, יאן סמיט וניקי דה יאחר.
הערות שוליים

↑  Introducing the Eurovision 2020 presenters!, Eurovision.tv, ‏4 בדצמבר 2019
| --- | --- |
בקרת זהויות :  PLWABN: 9810596677105606  BNE: XX5248223  ISNI: 0000 0003 8494 4561  MusicBrainz: 01b5d012-a083-4c9d-acec-40e75554b435  NTA: 32357226X  VIAF: 279123866   WorldCat (עם VIAF): 279123866
תיאור הבחנה

תיאור הבחנה (בערבית: تَمْيِيز, תעתיק מדויק: "תַמְיִיז", קרוי גם בשם مُمَيِّز, תעתיק מדויק: "מֻמַיִּז") הוא מונח בתורת התחביר, שבמסגרתו מוצב שם עצם לא מיודע אחרי הנושא, שתפקידו להגדיר את הנושא.
שימוש

בתיאור ההבחנה נעשה שימוש בעיקר בערבית באמצעות יחסת המושא הישיר. השימוש מבוצע במקרים מסוימים, כגון אחרי ערך היתרון (למשל במשפט "هُوَ اَكْبَر مِنْكَ سِنًا", תעתיק מדויק: "הֻוַּ אַכְּבַּר מִנְכַּ סִנַן", תרגום מילולי: "הוא מבוגר ממך בגיל (בשנים)").
הערות שוליים

↑  Wright, William, A Grammar of The Arabic Language, Cambridge University Press, 1874, Part Third, pp. 122-124
↑  דן בקר, תשעים ותשעה פרקי דקדוק ערבי, אוניברסיטת תל אביב, 1993, עמ' 170-169
תורת אמת (תוכנה)

| --- | --- |

צילום מסך
צילום מסך
 גרסה אחרונה:  379 (גודל 140MB) (02 יוני 2018)
 מערכת הפעלה:  Microsoft Windows
 סוג רישיון:  2.5-Creative Commons-CC
 קטגוריה:  מאגרי ספרים
 אתר הבית
תורת אמת היא תוכנה חינמית, המכילה מאגר תורני של ספרי קודש, קונטרסים, ועוד, המוגדרים כספרי יסוד של היהדות.
המאגר מכיל מעל 1,000 ספרים וקונטרסים, וכולל את התנ"ך, משנה, תלמוד בבלי, זוהר, ספרי פוסקים נודעים (כמו שולחן ערוך, היד החזקה לרמב"ם) ומפרשיהם, מוסר והנהגה, מדרשים, וכן ספרי קודש נוספים. חלק מספרי היסוד מנוקדים. למאגר נוסף גם הפירוש "חברותא" לתלמוד בבלי, מאת הרב יעקב שולביץ, ומילון ארמי עברי.
בתוכנה קיימת אפשרות לחיפוש ניבים וביטויים או מחרוזות אחרות. החיפוש כולל בנוסף אפשרויות למציאת גימטריות, ראשי תיבות ודילוגי אותיות בתנ"ך.
בתוכנה פונקציות נוספות כגון לוח שנה עברי ולועזי עם כל זמני היום (זמני תפילות, זריחה ושקיעה וכו') לפי מיקום גאוגרפי של המשתמש, רשימות אישים, מאדם הראשון ועד אחרונים בני זמננו ויומני מעקב לימוד. התוכנה מאפשרת להוסיף באופן פרטי לכל גרסה מקומית ספרים (טקסט, PDF, HTML ופורמטים נוספים) כאשר לאחר ההוספה הספרים ישתתפו בפונקציית החיפוש (למעט PDF שהחיפוש בו אינו נתמך).
ב-2 ביוני 2018 שוחררה גרסה 379.
המאגר פעל בברכת הרב עובדיה יוסף, ונבנה בין השאר על ידי אברכים ממוסדות ישיבת עטרת חכמים בחולון.
שפמנונאים

| שפמנונאים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: שפמנונאים
שם מדעי
 Siluriformes ‏קיווייה, 1817

שפמנון כחול
שפמנון הבוץ
קורידורס סטרביי.
שְּׂפַמְנוּנָאִים (שם מדעי: Siluriformes) הם סדרת דגים גדולה החיה במים מתוקים ברחבי העולם. מקור שמם הוא הזיפים, הקרויים בינים, שצומחים לרוב המינים מהפה ומשווים להם צורת שפם. ישנם סוגים מגוונים של שפמנונים משפמנון המקונג הענקי או דג הסילור האירופי ששוקל 200 ק"ג ועד לדג הקנדירו הטפיל וכמה מהמינים חסרי קשקשים או עור בכלל.
בישראל קיים מין אחד של שפמנון - שפמנון מצוי (Clarias gariepinus).
חלק ממיני השפמנונאים נפוצו בהשפעת האדם באזורים שמחוץ לאזור המחיה הטבעי שלהם והפכו למינים פולשים ומזיקים לסביבה הטבעית. לדוגמה, השפמנון הכחול שנפוץ באופן טבעי באוהיו, מיזורי, מיסיסיפי ואגן הריו גרנדה הובא בשנות ה-60 וה-70 של המאה העשרים למפרץ צ'ספיק ומאז הוא נפוץ שם ומזיק למערכת האקולוגית. השפמנון המהלך, שמקורו במזרח אסיה הפך למין פולש ומזיק בפלורידה ופרטים מהמין נמצאו גם במדינות אחרות בארצות הברית.
חלק ממיני השפמנונים הם דגים מסחריים וראויים למאכל, אך לפי חלק מפוסקי ההלכה אינם כשרים. הם גם מותאמים לאקווריומים במקרים רבים וחלקם תורמים לאקווריומים כמו דגי השרייניים והקוריסיים. משוער שבריחה או שחרור מאקווריומים הם אחד הגורמים לתפוצתם של מינים פולשים מסוימים, כגון ה-Pterygoplichthys multiradiatus שמקורו באמריקה הדרומית והפך לפולש בהוואי, פלורידה וטקסס.
המין שפמנון תניני ענק יכול להגיע למשקל של כ-90 ק"ג וקיימות טענות לא מבוססות ששפמנונים מסוג זה עשויים לטרוף בני אדם. השמועות נפוצו בעקבות מספר מקרים של העלמות בני אדם בנהר קורי בהודו ובנפאל, והן היו נושא בתוכנית הדוקומנטרית River Monsters. עם זאת, לא קיים אישוש מדעי לטענות.
השפמנונים משתמשים בזיפיהם כדי לחוש את הסביבה ולמצוא טרף. הם מזנקים לעבר טרפם ובולעים אותו ברגע ובהרבה מקרים הם מתקבצים יחד ב"סעודת זלילה". לעיתים הם נמצאים גם על היבשה במים רדודים.
לשמפנונאים חוש טעם מפותח במיוחד, וכזה שאינו מוגבל לאזור הפה בלבד. לשפמנון הערוצים הנפוץ בצפון אמריקה יש כ-680,000 בלוטות טעם המפוזרות על פני כל גופו (כולל הסנפירים) - פי 100 ממספר בלוטות הטעם בגוף האדם.
משפחות השפמנונאים

ישנם 36 משפחות בסדרה:
Akysidae
Amblycipitidae
Amphiliidae
אַרְיוּסִיִּים (Ariidae)
אספרדיניים (Aspredinidae)
Astroblepidae - בו סוג יחיד
Auchenipteridae
בגרידיים (Bagridae)
קוריסיים (Callichthyidae)
שפמנוני לווייתן (Cetopsidae)
Chacidae - בו סוג יחיד
שפמנוניים (Clariidae)
Cranoglanididae - בו סוג יחיד
Diplomystidae - בו סוג יחיד
דורסיים (Doradidae)
Erethistidae
Heptapteridae
Heteropneustidae
Hypophthalmidae
איכטלוריים (Ictaluridae)
Lacantuniidae
שרייניים (Loricariidae)
שפמנוני חשמל (Malapteruridae)
מוקוקיידים (Mochokidae)
Nematogenyidae
Olyridae
שפמנוני כריש (Pangasiidae)
Parakysidae
פימלודיים (Pimelodidae)
שפמיתיים (Plotosidae)
Pseudopimelodidae
Schilbeidae
Scoloplacidae
סילוריים (Siluridae)
סיסוריים (Sisoridae)
שפמנונים ערפדיים (Trichomycteridae)
הערות שוליים

↑  סִדְרַת הַשְּׂפַמְנוּנָאִים במילון בעלי חיים: דגי מים מתוקים (תשמ"א), 1981, באתר האקדמיה ללשון העברית
↑  Invasive Catfish, Chesapeake Bay Program
↑  Introduced Species Summary Project: Walking Catfish (Clarius batrachus), Columbia University
↑  Orinoco Sailfin Catfish (Pterygoplichthys multiradiatus): Ecological Risk Screening Summary, United States Fish and Wildlife Service, 2018
↑  Ross Pomeroy, What Animals Are Most Likely to Prey Upon Humans?, Real clear science, September 03, 2020
↑  John Caprio, Joseph G. Brand, John H. Teeter, Tine Valentincic, The taste system of the channel catfish: from biophysics to behavior, Trends in Neurosciences 16, 1993-05, עמ' 192–197 doi: 10.1016/0166-2236(93)90152-c
↑  Thomas E. Finger, Susan K. Drake, Kurt Kotrschal, Mary Womble, Postlarval growth of the peripheral gustatory system in the channel catfish,Ictalurus punctatus, The Journal of Comparative Neurology 314, 1991-12-01, עמ' 55–66 doi: 10.1002/cne.903140106
| --- | --- |
בקרת זהויות :  NLI: 987007284852105171  BnF: cb12151027x (data)  LCCN: sh85021003  LNB: 000348893  NKC: ph126271
רפורמות אטאטורק

מוסטפא כמאל בנאום ציבורי בעיר בורסה
רפורמות אתאטורק (טורקית Atatürk İnkılapları או Atatürk Devrimleri) היו סדרה של שינויים שערך מוסטפא כמאל (Mustafa Kemal Atatürk), נשיאה הראשון של הרפובליקה הטורקית, בכל אורחות החיים במדינה, ובכלל זה בתחומי הפוליטיקה, הכלכלה, החקיקה, התרבות והחברה, החל בשנת 1922, דהיינו לפני הכרזתה של המדינה על עצמאותה, ועד מותו בשנת 1938.
הרפורמות הושפעו מרעיונות הטנזימאט (Tanzîmât - "ארגון מחדש") שהונהגו באימפריה העות'מאנית החל באמצע המאה ה-19 ומנורמות מערביות שיובאו על ידי מוסטפא כמאל והאליטה הטורקית השלטת במהלך 15 השנים הראשונות לעצמאות המדינה. הרפורמות המוקדמות הוסדרו בחוקת טורקיה ב-1924 (Türkiye Cumhuriyeti Anayasası) שהייתה בעלת צביון מערבי. חוקה זו ירשה את החוקה הלקונית שהתקבלה על ידי האספה הלאומית הגדולה של טורקיה בעת מלחמת העצמאות של טורקיה ולפני הכרזת הרפובליקה. לאחר מכן הונהגו סידרי מנהל חדשים תוך השמת דגש על מודרניזציה וחילון המדינה ובהתאם ל"ששת החיצים" - ששת עקרונות היסוד של ה"כמאליזם" (על שמו של מוסטפא כמאל) - הרפובליקה, לאומיות, עממיות, מהפכנות, חילוניות ומדינתיות.